Source: https://www.tootukassa.ee/content/toetused-ja-huvitised/pankrotihuvitis
Timestamp: 2018-08-20 10:44:25+00:00
Document Index: 2243073

Matched Legal Cases: ['§ 29', '§ 15', '§ 27', 'kohus ', '§ 15', '§ 27']

Pankrotihüvitis | Töötukassa
Avaleht / Toetused ja hüvitised / Pankrotihüvitis
Lisatud 23.08.2013 | Uuendatud 12.06.2018
Pankrotihüvitise (tööandja maksejõuetuse hüvitise) eesmärk on hüvitada töötajale tööandja maksejõuetuse tõttu saamata jäänud töötasu, puhkusetasu ja töölepingu ülesütlemisel saamata jäänud hüvitised, mis on ette nähtud töölepingu seaduses.
Tööandja maksejõuetusena on käsitletavad:
tööandja pankroti väljakuulutamine
pankrotiavalduse menetlemise lõpetamine raugemise tõttu pankrotiseaduse § 29 lg 1 alusel;
ajutise pankrotihalduri nimetamata jätmine pankrotiseaduse § 15 lg 41 alusel;
pankrotiavalduse läbi vaatamata jätmine pankrotiseaduse § 27 lg 41 alusel.
Hüvitise taotlemiseks esitab töötukassale avalduse pankrotihaldur või ajutine pankrotihaldur.
Töötajal on õigus pankrotihüvitist taotleda, kui tal puuduvad vahendid ajutise halduri tasu maksmiseks ja kohus on jätnud ajutise halduri nimetamata pankrotiseaduse § 15 lg 41 alusel või pankrotiavalduse läbi vaatamata pankrotiseaduse § 27 lg 41 alusel. Hüvitist saab taotleda pärast tööandja kohtu poolt maksejõuetuks tunnistamist.
Hüvitise taotlemisel tuleb avaldusele lisada tööandja maksejõuetuks tunnistamist ning töötaja nõude alust ja suurust tõendavad dokumendid. Kui avalduse esitab pankrotihaldur või ajutine pankrotihaldur, tuleb avaldusele lisada ka töötaja kinnitus nõude suuruse kohta. Tööandja pankroti väljakuulutamisel või pankrotiavalduse menetlemise lõpetamisel raugemise tõttu, tuleb töötajal pankrotihüvitise saamiseks pöörduda pankrotihalduri või ajutise pankrotihalduri poole. Samuti tuleb töötajal esitada haldurile kõik tema käsutuses olevad nõuet tõendavad dokumendid.
Pankrotihüvitise avalduse soovitusliku vormi leiate siit.
Loe lähemalt Pankrotihüvitise suurus kohta
Töötukassa otsustab hüvitise määramise või määramata jätmise hiljemalt 30. päeval avalduse ja kõikide nõuetekohaste dokumentide esitamise päevast arvates.
Loe lähemalt Pankrotihüvitise määramine ja maksmine kohta
Maksejõuetushüvitise soovituslik vorm (doc.)
Maksejõuetushüvitise soovituslik vorm (pdf.)
Maksuvaba tulu avaldus (25Kb, docx)